Diari Oficial de la Generalitat Valenciana


Sumari del DOGV 9617, del 14-06-2023 (2023/6602)

RESOLUCIÓ de 31 de maig de 2023, de la Direcció General d'Obres Públiques, Transport i Mobilitat Sostenible, per la qual s'aprova definitivament l'estudi de planejament per a l'ampliació de les línies tramviàries de Metrovalencia: línia 12.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9617

Data del DOGV
:   14-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6602


Data del document
:   31-05-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 31 de maig de 2023, de la Direcció General d'Obres Públiques, Transport i Mobilitat Sostenible, per la qual s'aprova definitivament l'estudi de planejament per a l'ampliació de les línies tramviàries de Metrovalencia: línia 12. [2023/6602]  
Rebuda, de Ferrocarrils de la Generalitat Valenciana, la proposta d'aprovació definitiva i l'informe final després del període de concertació institucional de l'estudi de planejament per a l'ampliació de les línies tramviàries de Metrovalencia: línia 12, el Servei de Transport Ferroviari i Logística emet un informe amb el contingut següent:  
«El 3 abril de 2023 va tindre entrada en aquest servei l'estudi de planejament de referència, redactat mitjançant un contracte de Ferrocarrils de la Generalitat Valenciana, que, així mateix, ostenta la direcció dels treballs.  
Es tracta d'una actuació a la qual s'aplica el que s'estableix en l'article 62 de la Llei 6/2011 de mobilitat de la Comunitat Valenciana, que indica:  
«1. L'estudi de planejament d'infraestructura de transport o d'infraestructura logística es defineix com l'instrument mitjançant el qual l'administració competent en la matèria defineix les característiques bàsiques de les xarxes, línies, trams o elements funcionals necessaris per a la creació o ampliació dels serveis de transport, per a la millora de la funcionalitat, comoditat, integració en l'entorn o seguretat de les infraestructures ja existents, o per a atendre qualsevol altre objectiu en relació amb la millora de la mobilitat de les persones i amb la logística».  
  
Hi és aplicable, així mateix, l'article 63, que indica:  
«1. Una vegada aprovat inicialment l'estudi de planejament per la direcció general competent en matèria de transport, serà sotmés al tràmit d'informe institucional mitjançant remissió a les diferents administracions i entitats públiques directament concernides per l'actuació, de cara al seu informe en el termini que s'assenyale. Paral·lelament, i en els casos en què resulte pertinent, s'obrirà un període de concertació interinstitucional mitjançant la celebració dels contactes i reunions que corresponguen. Conclòs aquest període, es resoldrà sobre l'aprovació de l'estudi amb les incorporacions que, si és el cas, siguen procedents, donant compte d'això als òrgans i entitats que hagen participat en el tràmit.  
3. Tant en el període de concertació assenyalat en el punt 1, com després de l'aprovació definitiva de l'estudi de planejament, les administracions concernides evitaran la formulació o desenvolupament de planejament, o la planificació o execució d'actuacions que dificulten o impossibiliten les previsions de l'estudi de planejament. Transcorregut un any des que aquest fora sotmés a informació institucional sense que se n'haja produït l'aprovació definitiva, o transcorreguts tres anys des d'aquesta aprovació sense que s'execute l'actuació proposada, les administracions concernides podran sol·licitar del conseller competent en matèria de transport l'anul·lació parcial d'aquelles determinacions de l'estudi de planejament que siguen incompatibles amb la formalització, execució o desenvolupament de planificacions o actuacions pròpies dels seus respectius àmbits competencials».  
El document està correcte, té el contingut adequat i per això es va resoldre la seua aprovació inicial el 3 d'abril de 2023, per a donar principi al tràmit d'informe institucional en compliment i a l'efecte del que estipulen els articles 62 i 63 de la Llei 6/2011, de mobilitat de la Comunitat Valenciana. Així mateix, se'l va posar a la disposició de l'Autoritat Portuària de València i de l'Ajuntament de València, perquè aquests organismes pogueren emetre l'informe institucional que s'hi preveu.  
  
S'han rebut els informes de l'Autoritat Portuària de València i dels serveis municipals de Llicències Urbanístiques, d'Obres d'Infraestructura, de Planejament i de Mobilitat Sostenible, que s'han traslladat a Ferrocarrils de la Generalitat Valenciana.  
El dia 24 de maig de 2023, Ferrocarrils de la Generalitat Valenciana ha rebut i validat el corresponent informe tècnic sobre totes les consideracions i observacions dels informes municipals, i ho ha remés a la Direcció General d'Obres Públiques, Transport i Mobilitat Sostenible, el 25 de maig, mitjançant un escrit amb el següent contingut:  
  
«Després de l'anàlisi de les consideracions rebudes, i per no haver-s'hi trobat cap inconvenient en relació a la solució triada per a l'actuació, es proposa l'aprovació, per part de la Direcció General d'Obres Públiques, Transport i Mobilitat, de l'Estudi de Planejament redactat, sense canvis respecte del document aprovat inicialment»».  
  
El Servei de Transport Ferroviari i Logística entén que, en benefici de l'agilitat procedimental, i atés que es poden atendre totes les observacions dels organismes en els següents documents, es pot acceptar la proposta de Ferrocarrils de la Generalitat Valenciana, i, per tant, resolc:  
  
  
Primer  
Donar per conclòs el període d'informe i concertació institucional previst en l'article 63 de la Llei 6/2011, de mobilitat de la Comunitat Valenciana de l'estudi de planejament per a l'ampliació de les línies tramviàries de Metrovalencia: línia 12.  
  
Segon  
Aprovar definitivament l'estudi de planejament per a l'ampliació de les línies tramviàries de Metrovalencia: línia 12, en compliment i a l'efecte del que estipulen els articles 62 i 63 de la Llei 6/2011, de mobilitat de la Comunitat Valenciana, sense canvis respecte del document aprovat inicialment.  
  
Tercer  
Ferrocarrils de la Generalitat Valenciana haurà d'analitzar les observacions i consideracions dels informes rebuts en el marc de la redacció del corresponent estudi informatiu, i incloure de manera detallada en aquest document les propostes acceptades o rebutjades amb les corresponents justificacions.  
  
Quart  
Ferrocarrils de la Generalitat Valenciana haurà de definir els aspectes bàsics de la prestació del servei mitjançant la confecció i tramitació del corresponent projecte de servei públic de transports, d'acord amb el que s'estableix en l'article 24 i següents de la Llei 6/2011, de mobilitat de la Comunitat Valenciana.  
  
Cinqué  
Comunicar la present resolució a l'Autoritat Portuària de València i a l'Ajuntament de València, juntament amb l'informe emés per Ferrocarrils de la Generalitat Valenciana.  
  
Sisé  
Comunicar la present resolució a Ferrocarrils de la Generalitat Valenciana.  
  
Seté  
Publicar la present resolució, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se un recurs d'alçada davant la secretària autonòmica d'Obres Públiques, Transports i Mobilitat Sostenible en el termini d'un mes, comptat a partir de l'endemà de la notificació, d'acord amb el que estableix l'article 121 i següents de la Llei 39/2015, d'1 d'octubre, del procediment administratiu comú de les administracions públiques.  
  
  
València, 31 de maig de 2023.- La directora general d'Obres Públiques, Transports i Mobilitat Sostenible: Roser Obrer Marco.